**MOKYKLŲ, NORINČIŲ DALYVAUTI PROJEKTO**

**„NEFORMALIOJO VAIKŲ ŠVIETIMO PASLAUGŲ PLĖTRA“**

**KŪNO KULTŪROS IR FIZINIO AKTYVUMO UGDYMO EDUKACINIUOSE UŽSIĖMIMUOSE, PARAIŠKOS FORMA**

|  |
| --- |
|  |
| **Informacija apie švietimo įstaigą** |
| 1. | Pavadinimas | Kauno šv. Kazimiero progimnazija |
| 2. | Kodas | 190138219 |
| 3. | Juridinis statusas | Biudžetinė įstaiga |
| 4. | Adresas | Vandžiogalos pl. 51, Kaunas LT‑47416 |
| 5. | Telefono numeris | (8 3) 748 8022 |
| 6. | El. pašto adresas | mokykla@svkazimieras.kaunas.lm.lt |
| 7. | Interneto svetainės adresas | www.svkazimieras.kaunas.lm.lt |
| **Informacija apie švietimo įstaigos vadovą** |
| 8. | Vardas ir pavardė | Palmira Talijūnienė |
| 9. | El. pašto adresas | direktore@svkazimieras.kaunas.lm.lt |
| 10. | Telefono numeris | 8 620 94 006 |
| **Informacija apie kontaktinį asmenį, dalyvaujantį šiame projekte** |
| 11. | Vardas ir pavardė, pareigos | Filomena Beleškevičienė |
| 12. | El. pašto adresas | filebel@yahoo.com |
| 13. | Telefono numeris | 8 620 93 024 |
| **Vertinimo kriterijų atitikimas** |
| 14. | Bendrojo lavinimo mokykloje vykdomos programos (pvz., pradinio ir (ar) pagrindinio, ir (ar) vidurinio ugdymo) | Priešmokyklinio, pradinio ir pagrindinio ugdymo 1 dalies programos |
| 15. | Aprašomų iniciatyvų teminės sritys (t. y. fizinio aktyvumo ir (ar) sveikos gyvensenos ugdymo, ir (ar) saugios aplinkos kūrimo) | Fizinio aktyvumo ir sveikos gyvensenos ugdymo |
| 16. | Mokyklos nuotolis nuo apskrities centro | Mokykla yra Kauno miesto pakraštyje, nuo miesto centro apie 10 km |
| **Iniciatyvų aprašymas** |
| 17. | Išvardykite, kokias vykdote švietimo įstaigoje iniciatyvas, susijusias su fiziniu aktyvumu, sveikos gyvensenos ugdymu ir saugios aplinkos kūrimu (pvz., renginiai, akcijos, projektai, edukaciniai užsiėmimai, NVŠ programos). |
| Mokykla aktyviai dalyvauja projekte „Sveikatiada“. Kasmet vykdome visuotinius teminius fizinio aktyvumo renginius, pvz., pilietines ir sporto akcijas, kuriais norime atkreipti mokinių dėmesį į pasaulinius sporto renginius, pvz., olimpines žaidynes, pasaulio ir Europos įvairių sporto šakų čempionatus. Kasmet organizuojame rudens, žiemos, vasaros sporto šventes, popietes visai mokyklos bendruomenei. Organizuojame tradicines Dviračių, Bėgimo, Mankštos, Turizmo, Žaidimų su kamuoliu dienas. Jau 15 metų esame aktyvūs šalies ugdymo įstaigų projekto „Olimpinė karta“ dalyviai, aktyviai dalyvaujame ir inicijuojame šio projekto veiklas. Kiekvienais metais organizuojame Olimpinę savaitę visai mokyklos bendruomenei, kurios metu vyksta integruotos kūno kultūros ir kitų dalykų pamokos, aktyvios sportinės, kūrybinės, intelektinės veiklos, susijusios su olimpiniu ugdymu ir olimpinėmis vertybėmis. Kasmet organizuojame netradicinio ugdymo Olimpinę dieną, kurios metu vyksta pamokos protui, sielai, kūnui. Įgyvendiname bendruomenės sveikatinimo programą, kuri apima ne tik sveikatinimo renginius, bet ir bendruomenės švietimo ir sveikatos stiprinimo programos veiklas.Mokykla inicijuoja šalies ir miesto neformaliojo švietimo renginius. Jau trejus metus bendradarbiaudami su Kauno miesto bendrojo ugdymo ir kitomis šalies įstaigomis, Lietuvos tautiniu olimpiniu komitetu organizuojame dienos stovyklas „Olimpinis kaimelis“ 3–4 ir 6–7 klasių mokiniams. Mokykloje veikia dziudo, fizinio aktyvumo skatinimo, judriųjų žaidimų, sportinių žaidimų neformaliojo švietimo būreliai. Mokykloje įrengtos erdvės bendruomenės fizinio aktyvumo poreikiams tenkinti: gimnastikos ir dziudo salės, sporto ir sveikatingumo erdvė, kuriama atsipalaidavimui skirta erdvė. |
|  | 17.1. Iniciatyvos(-ų) tikslas(-ai) ir uždaviniai (ne daugiau nei 3 uždaviniai vienam tikslui). |
| Įgyvendindami bendruomenės sveikatinimo programą, siekiame saugoti ir stiprinti mokyklos bendruomenės narių sveikatą, formuoti sveikos gyvensenos įgūdžius, kurti sveikatai palankią aplinką.Uždaviniai1. Sutelkti bendruomenės narius sveikatos stiprinimo veiklai.
2. Lavinti bendruomenės narių sveikatos stiprinimo ir saugojimo įgūdžius, akcentuojant sveikatą kaip svarbiausią žmogaus gyvenimo vertybę.
3. Vykdant bendruomenės sveikatinimo programą, atlikti bendruomenės fizinių, emocinių, socialinių, sveikatos rodiklių tyrimą, vertinimą ir veiksmingumo analizę, sveikatingumo stebėseną.

Organizuodami olimpinio ugdymo renginius siekiame ugdyti harmoningas asmenybes.Uždaviniai1. Ugdyti fiziškai stiprius ir sveikus mokinius.
2. Skiepyti žmogiškąsias ir olimpines vertybes.
3. Mokyti pažinti save ir supantį pasaulį.

Projekto „Sveikatiada“ tikslas – mokant sveikai gyventi, saugiai judėti ir elgtis, lavinti sveikos mitybos ir fizinio aktyvumo įgūdžius.Uždaviniai1. Suteikti sveikatos saugojimo, sveikos mitybos, fizinio aktyvumo žinių ir lavinti šių sričių įgūdžius.
2. Organizuoti aktyvias fizines veiklas.
3. Lavinti sveikos gyvensenos ir saugios elgsenos įgūdžius.

Mokinių stovyklos „Olimpinis kaimelis“ tikslas – puoselėti mokinių intelektines, dvasines ir fizines galias.Uždaviniai1. Skatinti sveiką gyvenimo būdą ir stiprinti mokinių sveikatą.
2. Skatinti mokinių fizinį aktyvumą, mokyti organizuotumo, draugiškumo, tolerantiškumo.
3. Lavinti mokinių kūrybiškumą ir saviraišką.
 |
| 17.2. Aprašykite vykdomas fizinio aktyvumo, sveikos gyvensenos ugdymo ir saugios aplinkos kūrimo iniciatyvas. Vykdymo vieta, trukmė. Dalyvavusių mokinių ir kitų dalyvių skaičius, amžius ir klasės, partneriai, jų vaidmenys. Ką mokiniai veikė? Kokių rezultatų pasiekėte? Kaip žymėjote ir vertinote mokinių veiklos rezultatus ir kt. (rekomenduojama ne daugiau kaip 1,5 puslapio)? |
| Olimpinio ugdymo misija – formuoti mokinių moralinių ir pilietinių vertybių pamatus. Mūsų mokyklos priešmokyklinio ugdymo grupės ir pradinių klasių mokiniai kartu su mokytojais organizavo tradicinį mokyklos renginį „Mano mažasis olimpas“. Renginys buvo iškilmingai atidarytas, po meninės programos į salę įnešta olimpinė vėliava, klasių kapitonai prisiekė garbingai varžytis, įžiebta olimpinė ugnis. Vėliau vyko estafečių varžybos, viktorina „Olimpinių žaidynių faktai“. Drauge su mūsų mokyklos priešmokyklinio ugdymo grupės vaikais estafečių varžybose varžėsi ir Kauno lopšelio‑darželio „Klumpelė“ ugdytiniai.Vyko integruotos olimpinio ugdymo pamokos, kurių metu pradinukai darė darbelius su olimpiniais simboliais, rašė rašinius apie olimpines žaidynes, rinko medžiagą apie olimpines sporto šakas. Renginį vainikavo iškilminga dalyvių ir nugalėtojų apdovanojimų ceremonija. Pralaimėjusių nebuvo – visų klasių mokiniai apdovanoti padėkomis už sėkmingą dalyvavimą.Vakare sporto salėje vyko pradinių klasių mokinių ir tėvų olimpinė popietė. Jos metu klasių komandos rungėsi dėl greičiausių, vikriausių titulo. Smagu buvo stebėti, kaip vaikai ir tėvai stengėsi iškovoti pergalę. Netrūko azarto, juoko, geros nuotaikos. Mokiniai ir tėvai pajuto olimpinę dvasią – vyravo draugystė, ryžtas, drąsa, įkvėpimas ir lygybė! Renginyje dalyvavo apie 200 bendruomenės narių.5–8 klasių mokinių Olimpinės savaitės metu vyko integruotos kūno kultūros ir kitų mokomųjų dalykų pamokos, neformaliojo švietimo veiklos. Taip pat organizavome nuotraukų konkursą „Mes – olimpiečiai“, filmų konkursą „Kaip sportuoja mano klasė“, stalo teniso varžybas, kompiuterinių piešinių konkursą „Sportas ir aš“, smiginio varžybas, bėgimo varžybas „Palestra“, šokių maratoną, mokinių ir tėvų olimpinę popietę. Olimpinėje savaitėje dalyvavo apie 160 mokinių.Organizavome Olimpinę dieną, kurios metu mokiniai susipažino su olimpinėmis ir parolimpinėmis sporto šakomis ir jų technika, susitiko su įžymiais žmonėmis, galinčiais padrąsinti mokinius, sustiprinti pasitikėjimą savimi. Olimpinės dienos pamokos kūnui metu Lietuvos sporto universiteto studentai supažindino su parolimpinėmis sporto šakomis – sėdimuoju tinkliniu, golbolu (aklųjų rieduliu). Pamokos protui metu vyko sudoku, šaškių, kryžiažodžių, raktažodžių turnyrai. Pamoką sielai šiais metais vedė Lietuvos sporto universiteto studentų mokslinės draugijos nariai Rokas ir Rapolas Žeimiai. Penktokai turėjo galimybę pabendrauti su Nacionalinės krepšinio akademijos treneriu, Tarptautinės olimpinės akademijos jaunimo sesijos Graikijoje dalyviu, buvusiu mūsų mokyklos mokiniu Šarūnu Stanioniu. Rio de Žaneiro olimpinių žaidynių dalyvis maratonininkas Remigijus Kančys ir ilgų distancijų bėgikė Loreta Kančytė septintokams papasakojo apie savo kelią į sportą ir žmogiškąsias vertybes, vedančias į Olimpą. Pamoką sielai aštuntų klasių mokiniams vedė Lietuvos Šitokano (Shotokan) karatė rinktinės narys, Lietuvos pirmenybių, Europos karatė turnyrų prizininkas, parkūro komandos įkūrėjas, Lietuvos svarsčių kilnojimo rekordininkas, Lietuvos sporto universiteto studentas Mindaugas Baltuška. Lietuvos sporto universiteto studentai atliko mokinių fizinio pajėgumo tyrimus ir teikė rekomendacijas fizinio aktyvumo ir fizinio pajėgumo gerinimo klausimais. Olimpinėje dienoje dalyvavo visi trys šimtai penkiasdešimt mokyklos mokinių.Mokyklos mokiniai aktyviai dalyvavo projekte „Sveikatiada“. Šiam projektui mokiniai ruošėsi iš anksto: prisiminė, kokie produktai sveikiausi, galvojo, kaip pristatyti sveiko maisto piramidę, rengė receptus, gamino patiekalus, kūrė užduotis viktorinoms, aktyviai sportavo. Priešmokyklinio ugdymo grupės ugdytiniai ir pirmos klasės mokiniai sporto salėje rungtyniavo, jų šūkis buvo „Jei sportuosi – sveikatos nestokosi“. Antrokai dalyvavo linksmosiose estafetėse, trečiokai – estafetėse „Obuoliukai ir citrinukai“, o ketvirtokai – estafetėse „Obuoliai ir riešutai“.Kiekvienai klasei organizuota pažintinė veikla. Vieni mokiniai žiūrėjo mokomąjį filmą „Aukime sveiki“, kiti dalyvavo diskusijoje „Ar žinau, kaip sveikai maitintis“, treti gvildeno temą „Grynas oras sveikata – pasivaikščioti eime“. Vėliau prasidėjo kūrybinis darbas, konkursai, viktorinos. Trečiokai kūrė sveikiausią meniu, ketvirtokai dėliojo daržovių mandalą, suvaidino pasaką apie daržoves. Jaunesniems mokiniams labai patiko viktorinos „Maitinkimės sveikai“, „Atspėk, ką valgai“, „Įmink mįslę keturgyslę“. Aukštesnių klasių mokiniai dalyvavo viktorinoje „Sveika gyvensena“, kūrybinėse dirbtuvėse „Maistas ir menas“, fizinio aktyvumo pratybose ir sveikatinimo žygyje. Per pertraukas mokiniai galėjo pasivaišinti vaistažolių arbatomis Sveikuolių arbatinėje, apskaičiuoti savo kūno masės indeksą, gauti rekomendacijų. Projekte „Sveikatiada“ dalyvavo visi mokyklos mokiniai.Stovyklos „Olimpinis kaimelis“ tikslas – puoselėti mokinių intelektinius, dvasinius ir fizinius gebėjimus. Siekėme pažadinti mokinių talentus ir juos atskleidus džiaugtis nuostabiausiomis kovų, pergalių, garbės akimirkomis. Tai galimybė mokiniams realizuoti savo pomėgius, kūrybinius sumanymus, iniciatyvas, pažinti žmones ir pasaulį, tobulėti, bendrauti, plėsti akiratį. Aktyviai dalyvaudami su olimpiada susijusiose veiklose mokiniai patiria džiaugsmą, pajaučia komandinę dvasią, ima suprasti sporto poveikį žmonių gyvenimui. Stovykloje „Olimpinis kaimelis“ dalyvavo Prezidento Valdo Adamkaus gimnazijos, Kauno Juozo Grušo meno gimnazijos, KTU inžinerijos licėjaus, Kauno Gedimino sporto ir sveikatinimo gimnazijos, Kauno šv. Kazimiero progimnazijos, Kauno Rokų gimnazijos mokiniai – iš viso 70 mokinių. Stovykloje „Mažasis olimpinis kaimelis“ dalyvavo Jonavos pradinės mokyklos, Utenos Krašuonos progimnazijos ir Kauno šv. Kazimiero progimnazijos mokiniai. Stovyklos rėmėjas – Lietuvos tautinis olimpinis komitetas. Stovyklos veiklos atspindėjo olimpinių žaidynių struktūrą: tai stovyklos atidarymas, olimpinės ugnies įžiebimas, olimpinė priesaika, kultūrinės, pažintinės, sveikatinimo, kūrybinės ir sportinės veiklos. Be to, kiekvieną dieną buvo skirimas dėmesys kuriai nors olimpinei vertybei, pvz., draugystei, pagarbai, tobulėjimui. Todėl stovyklos veiklos buvo organizuotos šioms vertybėms ugdyti ir su jomis susijusioms situacijoms modeliuoti. Kad mokiniai kuo daugiau sužinotų apie olimpinį judėjimą, olimpines vertybes, organizavome susitikimus su žinomais sportininkais, olimpiadininkais. |
| 17.3. Pateikite priedų sąrašą. Priedai gali būti pateikti įvairiomis formomis (pateiktys iki 10 skaidrių, iki 5 minučių trukmės vaizdo medžiaga, ne daugiau kaip 10 nuotraukų, užduotys, iliustracijos ir kt.). |
| Pateiktis „Kauno šv. Kazimiero progimnazijos kūno kultūros ir fizinio aktyvumo iniciatyvos“ |
| 18. | Išvardykite, kokias planuojate vykdyti iniciatyvas, susijusias su fiziniu aktyvumu, sveikos gyvensenos ugdymu ir saugios aplinkos kūrimu, 2018–2019 mokslo metais. Nurodykite planuojamų iniciatyvų numatomą datą. |
| * Bendruomenės sveikatinimo programa bus vykdoma visus mokslo metus.
* Projekto „Sveikatiada“ veiklos vyks visus mokslo metus.
* Pilietinė ir sporto akcija „Ir mes metame už Lietuvą“, 2018 m. rugsėjo mėnuo.
* Rudens sporto šventė, 2018 m. spalio mėnuo.
* Žaidimų su kamuoliu diena, 2018 m. gruodžio mėnuo.
* Žiemos sporto šventė, 2019 m. sausio mėnuo.
* Olimpinė savaitė, Olimpinė diena, 2019 m. vasario mėnuo.
* Bėgimo diena, 2019 m. balandžio mėnuo.
* Dviračių diena, 2019 m. gegužės mėnuo.
* Mokinių dienos stovyklos „Olimpinis kaimelis“, „Mažasis olimpinis kaimelis“, 2019 m. gegužės–birželio mėn.
 |
| 18.1. Planuojamų iniciatyvų tikslas(-ai) ir uždaviniai (ne daugiau nei 3 uždaviniai). |
| Planuojame organizuoti sporto ir sveikatinimo stovyklą mokiniams ir jų tėvams „Supervasara“.Tikslas – stiprinti mokyklos bendruomenės bendruomeniškumą ir lavinti sveikos gyvensenos įgūdžius.Uždaviniai1. Organizuoti komandos formavimo žaidimų pratybas bendruomenės nariams.
2. Organizuoti bendruomenės nariams pratybas ir renginius, skatinančius fizinį aktyvumą.
3. Formuoti sveikos mitybos įpročius ir lavinti įgūdžius.
 |
| 18.2. Trumpai aprašykite planuojamas iniciatyvas, ketinamas įvesti naujoves.  |
| Ketiname organizuoti 2–3 dienų stovyklą mokyklos mokiniams, mokytojams ir tėvams. Stovyklos dalyviai turės galimybę drauge sportuoti, išmokti naujų žaidimų ir susipažinti su naujomis fizinio aktyvumo formomis, gaminti sveiką maistą ir sveikai maitintis, aktyviai leisti laisvalaikį, draugiškai varžytis. Taip pat vykdysime šviečiamąją veiklą, organizuosime viktorinas, debatus. |
| **Bendros nuostatos patvirtinimui** |
| 19. | Patvirtinkite, kad sutinkate viešai paskelbti parengtą paraiškos formoje esančią informaciją. |
| + TAIP |
| 20. | Patvirtinkite, kad prisiimate atsakomybę už mokinių saugą išvykų metu. |
| + TAIP |
| 21. | Patvirtinkite, kad mokykla sudarys bendradarbiavimo sutartį su Lietuvos mokinių neformaliojo švietimo centru dėl dalyvavimo kūno kultūros ir fizinio aktyvumo ugdymo edukaciniuose užsiėmimuose. |
|  | + TAIP |
| 22. | Patvirtinkite, kad mokykla dalyvaus visuose dešimtyje užsiėmimų, o viename užsiėmime dalyvaus mažiausiai 15 mokinių. |
|  | + TAIP |
| 23. | Motyvuokite, kodėl jūsų mokykla nori dalyvauti projekte (ne daugiau nei 0,5 puslapio). |
| Mūsų progimnazijos vizija – sveika ir saugi bendruomenė. Mokykloje organizuojame aktyvias sveikatą stiprinančias veiklas, skatiname fizinį aktyvumą, sveiką gyvenseną, kuriame harmoningus progimnazijos bendruomenės narių tarpusavio santykius, jaukią ir sveikatai palankią aplinką, skiriame dėmesį sveikatai žalingų veiksnių prevencijai, socialinei adaptacijai. Visa tai padeda geriau atskleisti kiekvieno bendruomenės nario gabumus, sudaryti sąlygas kurti ir tobulėti, skleisti dvasines vertybes, gerinti savijautą, didinti bendruomenės narių pasitenkinimą gyvenimu. Sveikos gyvensenos plėtra progimnazijoje turi įtakos ir kitoms šalia esančioms institucijoms ir gyventojams – sveikos gyvensenos vertybių puoselėjimas ir sklaida turės įtakos viso mikrorajono bendruomenei.Tikimės, kad dalyvaudami šiame projekte galėsime paįvairinti mūsų bendruomenės aktyvias fizines veiklas ir padidinti progimnazijos bendruomenės narių motyvaciją rinktis fiziškai aktyvų gyvenimo būdą ir sportą visą gyvenimą. |
| Kokių kūno kultūros ir fizinio aktyvumo ugdymo edukacinių užsiėmimų pageidautumėte? Kokios tikslinės grupės juose dalyvautų (pvz., plaukimas – 12–14 m. mokiniai, aerobika – 17–18 m. mokiniai, mankštos 9–10 m. mokiniai, gatvės šokiai – 15–16 m. mokiniai ir kt.)? |
| Plaukimo užsiėmimai 11–12 m. mokiniams, netradicinių sporto šakų užsiėmimai 12–14 m. mokiniams, mankšta 7–10 m. mokiniams. |

Kauno šv. Kazimiero progimnazijos direktorė Palmira Talijūnienė